ປ. ໂອບາມາ ຈະຍຸດຕິ ການເນລະເທດ ພວກຊາວໜຸ່ມ ທີ່ເຂົ້າເມືອງ ຜິດກົດໝາຍ (ວີດີໂອ)
ປະທານາທິບໍດີ ໂອບາມາ ໂຍະຍານຜ່ອນຜັນ ນະໂຍບາຍການເນລະເທດ ພວກຄົນເຂົ້າເມືອງຜິດກົດໝາຍ ຂອງສະຫະລັດ
ລັດຖະບານປະທານາທິບໍດີໂອບາມາ ກ່າວວ່າ ນະໂຍບາຍໃໝ່ກ່ຽວກັບເລື່ອງຄົນເຂົ້າເມືອງ ຂອງທ່ານ ອາດສາມາດຈະອຳນວຍໃຫ້ ພວກຄົນເຂົ້າເມືອງຜິດກົດໝາຍ ຢູ່ໃນສະຫະລັດ ຫຼາຍເຖິງ 8 ແສນຄົນ ໄດ້ຮັບການຍົກເວັ້ນຈາກການຖືກເນລະເທດ ຜູ້ສື່ຂ່າວຂອງວີໂອເອ Kent Klein ລາຍງານມາຈາກທຳນຽບຂາວວ່າ ການປ່ຽນແປງທີ່ວ່ານີ້ ແມ່ນເປັນການສະ ໜອງຕອບຕໍ່ຄວາມວິຕົກກັງວົນຂອງ ບັນດາຜູ້ມີສິດປ່ອນບັດເຊື້ອສາຍຮິສແປນິກຫລືປາກ ພາສາສະເປນທີ່ມີອິດພົນເພາະມີຈໍານວນຫຼວງຫຼາຍ ໃນປີການເລືອກຕັ້ງຂອງສະຫະລັດ ທີ່ສວນດອກກຸຫຼາບຂອງທຳນຽບຂາວ ປະທານາທິບໍດີບາຣັກ ໂອບາມາ ໄດ້ປະກາດໃນມື້ ວັນສຸກແລ້ວນີ້ວ່າ ລັດຖະບານສະຫະລັດຈະຍຸຕິການເນລະເທດພວກຊາວໜຸ່ມ ທີ່ເດີນທາງ ເຂົ້າມາໃນສະຫະລັດຂະນະທີ່ຍັງເປັນເດັກນ້ອຍຢູ່ແລະບໍ່ເຄີຍກະທຳຜິດກົດໝາຍນັບແຕ່ນັ້ນ ມາ ປະທານາທິບໍດີໂອບາມາເວົ້າວ່າ ປະທານາທິບໍດີໂອບາມາ ກ່າວວ່າ ນະໂຍບາຍໃໝ່ນີ້ ຈະບໍ່ອຳນວຍໃຫ້ພວກທີ່ໄດ້ຮັບການ ຍົກເວັ້ນນັ້ນ ໄດ້ຮັບສັນຊາດສະຫະລັດ ແຕ່ຈະກຳຈັດໄພຂົ່ມຂູ່ກ່ຽວກັບການຖືກເນລະເທດ ແລະອຳນວຍໃຫ້ພວກເຂົາເຈົ້າສາມາດເຮັດວຽກໄດ້ຢ່າງຖືກ ຕ້ອງຕາມກົດໝາຍ ທ່ານໂອບາມາເວົ້າວ່າ ພາຍໃຕ້ແຜນການນີ້ ພວກຄົນເຂົ້າເມືອງຜິດກົດໝາຍຈະບໍ່ຖືກເນລະເທດຖ້າເຂົາເຈົ້າຫາກ ມີອາຍຸຕໍ່າກວ່າ 30 ປີ ແລະໄດ້ເດີນທາງເຂົ້າມາໃນສະຫະລັດ ກ່ອນມີອາຍຸ 16 ປີ ນອກ ນັ້ນແລ້ວ ພວກເຂົາເຈົ້າຕ້ອງໄດ້ຢູ່ໃນສະຫະລັດຕິດຕໍ່ກັນມາ ເປັນເວລາຢ່າງນ້ອຍຫ້າປີ ບໍ່ ເຄີຍມີປະຫວັດໃນການເຮັດຜິດທາງອາຍາ ຮຽນຈົບຂັ້ນມັດທະຍົມປາຍຫຼືໄດ້ຮັບປະກາສະ ນີຍະບັດທຽບເທົ່າ ຫຼືບໍ່ກໍເຄີຍຮັບໃຊ້ຢູ່ໃນກອງທັບຂອງສະຫະລັດ ນອກນັ້ນແລ້ວ ແຜນການນີ້ຍັງອຳນວຍໃຫ້ພວກທີ່ມີຄຸນສົມບັດພຽງພໍຍື່ນຄຳຮ້ອງຂໍອະນຸ ຍາດເຮັດວຽກໄດ້ເປັນເວລາສອງປີ ແລະສາມາດຕໍ່ອາຍຸໄດ້ໂດຍບໍ່ມີການຈຳກັດ ປະທານາທິບໍດີໂອບາມາໄດ້ທຳການເຄື່ອນໄຫວດັ່ງກ່າວ ໃນປີການເລືອກຕັ້ງຊຶ່ງບັນດາຜູ້ ມີີສິດປ່ອນບັດທີ່ປາກພາສາສະເປນ ອາດມີອິດທິພົນຕໍ່ຜົນການເລືອກຕັ້ງຢູ່ໃນຫຼາຍໆລັດ ບ່ອນທີ່ຜົນການນັບບັດຄາດວ່າຈະມີຄະແນນສຽງໃກ້ຄຽງກັນນັ້ນ ນອກນີ້ແລ້ວ ປະທານາທິບໍດີໂອບາມາຍັງມີໝາຍກຳນົດທີ່ຈະກ່າວຄຳປາໄສຕໍ່ກອງປະຊຸມ ປະຈຳປີ ຂອງອົງການຈັດຕັ້ງ LEAO ຂອງພວກເຈົ້າໜ້າທີ່ເຊື້ອສາຍຮິສແປນິກ ທີ່ໄດ້ຖືກ ເລືອກຕັ້ງແລະແຕ່ງຕັ້ງໃຫ້ເຂົ້າຮັບໜ້າທີ່ໃນລັດຖະບານ ທີ່ລັດຟລໍຣິດາ ໃນມື້ວັນສຸກຈະມາ ນີ້ ການຢັ່ງຫາງສຽງປະຊາຊົນຂອງໂທລະພາບ NBC ແລະໜັງສືພິມ Wall Street Jour- nal ໃນເດືອນແລ້ວນີ້ ສະແດງໃຫ້ເຫັນວ່າ ປະທານາທິບໍດີໂອບາມາ ມີຄະແນນນຳໜ້າຜູ້ ສະມັກຂອງພັກຣີພັບບລີກັນ ທ່ານ Mitt Romney 61% ຕໍ່ 21% ໃນໝູ່ພວກທີ່ປາກ ພາສາສະເປນ ແຕ່ບັນດາຜູ້ນຳ ຂອງພວກທີ່ປາກພາສາສະເປນ ໄດ້ສະແດງຄວາມວິຕົກກັງວົນກ່ຽວກັບ ການເນລະເທດພວກຄົນເຂົ້າເມືອງຜິດກົດໝາຍທີ່ສູງເປັນປະຫວັດການຂອງທ່ານໂອບາ ມາ ໃນປີ 2011 ຜ່ານມານີ້ ສະຫະລັດ ໄດ້ເນລະເທດ ພວກຄົນເຂົ້າເມືອງຜິດກົດໝາຍ ເກືອບ 400,000 ຄົນ ແລະມີທ່າທາງວ່າໃນປີນີ້ ການເນລະເທດກໍຈະສູງກວ່າຈຳນວນປີ ກາຍນີ້ໜ້ອຍນຶ່ງ ແຜນລິເລີ່ມສະບັບນີ້ ໄດ້ບັນລຸເປົ້າໝາຍບາງຢ່າງ ຂອງອັນທີ່ເອີ້ນວ່າຮ່າງກົດໝາຍແຫ່ງ ຄວາມຝັນຫຼື DREAM Act ທີ່ລັດຖະສະພາສະຫະລັດ ໄດ້ລົງຄະແນນ ຽງຄັດຄ້ານໃນ ປີ 2010 ຮ່າງກົດໝາຍດັ່ງກ່າວແມ່ນຈະສ້າງຕັ້ງເສັ້ນທາງໄປສູ່ການໄດ້ຮັບສັນຊາດຂອງ ພວກໜຸ່ມນ້ອຍທີ່ໄດ້ເດີນທາງເຂົ້າມາໃນສະຫະລັດແບບຜິດກົດໝາຍແຕ່ໄດ້ເຂົ້າຮຽນຂັ້ນ ມະຫາວິທະຍາໄລແລະຮັບໃຊ້ຢູ່ໃນກອງທັບຂອງສະຫະລັດ ປະທານາທິບໍດີໂອບາມາ ເວົ້າວ່າ ທ່ານໄດ້ອອກຄຳສັ່ງຊົ່ວຄາວສະບັບນີ້ ກໍຍ້ອນວ່າລັດ ຖະສະພາບໍ່ໄດ້ແກ້ໄຂເພື່ອທຳການປະຕິຮູບໃນຂອບເຂດທີ່ກວ້າງຂວາງຕໍ່ລະບົບຄົນເຂົ້າ ເມືອງຂອງສະຫະລັດ ທ່ານໂອບາມາເວົ້າວ່າ ສ່ວນອະດີດຜູ້ປົກຄອງລັດ Maaschusetts ທ່ານ Mitt Romney ຄູ່ແຂ່ງຂອງທ່ານ ໂອບາມາ ກ່າວວ່າ ທ່ານເຫັນ ພ້ອມກັບສະມາຊິກສະພາສູງ ອາເມຣິກັນເຊື້ອສາຍຄິວບາ ທີ່ ສັງກັດພັກຣີພັບບລີກັນ ທ່ານ Marco Rubio ຜູ້ຊຶ່ງເມື່ອໄວໆ ມານີ້ໄດ້ສະເໜີນະໂຍບາຍຄົນ ເຂົ້າເມືອງທີ່ຄ້າຍຄືກັນນີ້ ທີ່ວ່າ ນະໂຍບາຍຂອງທ່ານໂອບາມາ ບໍ່ໄດ້ຊ່ອຍເຫຼືອຫຍັງ ໃນໄລຍະ ຍາວນັ້ນ ທ່ານ Romney ເວົ້າວ່າ ສະມາຊິກຄົນອື່ນໆຂອງພັກຣີພັບບລີກັນ ກໍໄດ້ກ່າວໂຈມຕີຢ່າງໜັກຕໍ່ການເຄື່ອນໄຫວ ດັ່ງກ່າວຂອງປະທານາທິບໍດີວ່າເປັນການສະແດງຄວາມໂລດໂຜນທາງການເມືອງ ສະມາຊິກສະພາຕໍ່າຂອງພັກຣີພັບບລີກັນຈາກລັດໄອໂອວາ ທ່ານ Steve King ກ່າວ ໃນຖະແຫຼງການສະບັບນຶ່ງວ່າ ຊາວອາເມຣິກັນຄວນຈະມີຄວາມໂກດແຄ້ນທີ່ປະທານາ ທິບໍດີໂອບາມາພວມວາງແຜນຈະແຍ່ງຊິງອຳນາດທີ່ກຳນົດໄວ້ໃນລັດຖະທຳມະນູນຂອງ ລັດຖະສະພາສະຫະລັດ ແລະໃຫ້ອະໄພໂທດດ້ວຍການອອກຄຳສັ່ງ ແກ່ພວກຄົນເຂົ້າ ເມືອງຜິດກົດໝາຍ ນຶ່ງລ້ານຄົນ